Publication: Magyar Közlöny
Issue: MK-2008-1 (Year: 2008, Number: 1)
Era: 2004-2010
Section: – Az Ftv. a szakképzésrõl szóló 1993. évi LXXVI. törvényben, a közoktatásról szóló 1993. évi LXXIX. törvényben és a felnõttképzésrõl szóló 2001. évi CI. törvényben
Paragraph Index: 372

9. Az intézmény tagolásának elvei (az 1. számú mellékletnek megfelelõen): 9.1. Az intézményben oktatási, tudományos kutatási szervezeti egységként kar, tanszék, intézet, botanikus kert, kutatócsoport és a Szervezeti és mûködési szabályzatban meghatározott más elnevezésû egység mûködik. Az intézmény karokra tagozódik. A karok egy vagy több szakmailag összetartozó, a 8.1.1. pont szerinti képzési területeken, képzési szinteken folyó képzés feladatainak ellátását szervezik. Az intézmény karai: – Állam- és Jogtudományi Kar, – Bölcsészettudományi Kar, – Természettudományi Kar, – Bárczi Gusztáv Gyógypedagógiai Fõiskolai Kar, – Informatikai Kar, – Pedagógiai és Pszichológiai Kar, – Társadalomtudományi Kar, – Tanító- és Óvóképzõ Fõiskolai Kar. 9.2. Az intézményben kollégiumi, informatikai, szociális, kulturális, sport, könyvtári, levéltári, múzeumi, közoktatási feladatot ellátó szolgáltató szervezeti egységek mûködnek. 9.3. Az intézmény mûködtetési feladatainak ellátásához gazdasági, továbbá belsõ ellenõrzési feladatot ellátó, valamint igazgatási, szervezési mûszaki szolgáltató és más, a mûködést biztosító funkcionális szervezeti egységeket tart fenn. Az intézmény szervezeti felépítését, tagolását az egyes oktatási, tudományos kutatási, szolgáltató és funkcionális szervezeti egységeket és mûködésük rendjét részletesen a Szervezeti és mûködési szabályzat határozza meg. Az intézmény vezetését, a vezetõk megbízását, illetve felmentését, valamint hatásköröket az Ftv. és az intézmény Szervezeti és mûködési szabályzata határozza meg.

Source: https://magyarkozlony.hu/hivatalos-lapok/5944a61273bff955a652ef6ec10e498b8d453b2e/dokumentumok/8d394775c37abaf2e1b18bf39784afabb2ed9f15/letoltes